**Վերակառուցման վարկերի բանկի (ՎՎԲ), Եվրոպական ներդրումային բանկի (ԵՆԲ) և Եվրամիության հարևանության ներդրումային ծրագրի (ԵՄ ՀՆԾ) աջակցությամբ իրականացվող «Համայնքային ենթակառուցվածքների II ծրագիր, փուլ 3 - Հայաստանի ջրամատակարարման և ջրահեռացման ենթակառուցվածք» ծրագիր (ՀԵԾ-II, Փուլ 3)**

Վերակառուցման վարկերի, Եվրոպական ներդրումային բանկերի և Եվրամիության աջակցությամբ իրականացվող «Համայնքային ենթակառուցվածքների II ծրագիր, փուլ 3 - Հայաստանի ջրամատակարարման և ջրահեռացման ենթակառուցվածք» ծրագրի (ՀԵԾ-II, փուլ- 3) ընդհանուր արժեքը կազմում է **70.44 մլն Եվրո,** որից արտաքին՝ վարկային և դրամաշնորհային միջոցների ընդհանուր գումարը կազմում է 58.7 մլն Եվրո, իսկ ՀՀ կառավարության համաֆինանսավորման միջոցները՝ 11.74 մլն Եվրո։ Ընդ որում՝ Վերակառուցման վարկերի բանկի (KFW) միջոցները կազմում են **30.0 մլն Եվրո**, ԵՆԲ վարկային միջոցները՝ **16.7 մլն Եվրո,** ԵՄ ՀՆԳ դրամաշնորհը՝ 12.0 մլն Եվրո։ Ծրագրի շրջանակներում նախատեսված է իրականացնել ՀՀ 7 մարզերի (Շիրակի, Լոռու, Արմավիրի, Գեղարքունիքի, Վայոց Ձորի, Կոտայքի և Սյունիքի մարզերի) 63 համայնքների և բնակավայրերի ջրամատակարարման և ջրահեռացման (ՋՋ) համակարգերի վերակառուցման աշխատանքներ։

Ծրագիրը մեկնարկել է 2016 թվականին, ծրագրի նպատակն է ընդգրված բնակավայրերի 75000 շահառուներին ապահովել 24 ժամյա որակյալ ջրամատակարարմամբ, նվազագույնի հասցնել հոսակորուստները, կրճատել շահագործման ծախսերը, նվազեցնել էլեկտրաէներգիայի սպառումը։

Ծրագրի շրջանակներում նախատեսված աշխատանքները գտնվում են շինարարության, կապալառուի ընտրության և խորհրդատուի ընտրության մրցութային փուլերում։

Կնքվել են երեք շինարարական պայմանագրեր (ԼՈՏ-1, ԼՈՏ-2, ԼՈՏ-3)։ Շինարարական աշխատանքների մեկնարկը տվել է 2021 թվականին, ավարտը նախատեսվում է 30․09․2024թ (ԼՈՏ-3) և 30․11․2024թ․(ԼՈՏ-1, ԼՈՏ-2)։ Վերոնշյալ ժամանակահատվածում թվով 47 բնակավայրերում կիրականացվեն հետևյալ աշխատանքները 35,12 մլն Եվրո(ներառյալ (ԱԱՀ-ն) ընդհանուր արժեքով․

1․Ջրատարի կառուցում – 63․15կմ

2․Բաշխիչ ցանցի կառուցում – 505․2կմ

3․ տնային մուտքագծեր – 186․8կմ

4․ անհատական ջրաչափական հորերի տեղադրում – 16900 հատ

5․ կոյուղագծեր – 30․7կմ

ԼՈՏ-4 բաղադրիչով նախատեսվում է ՀՀ 3 մարզերի (Լոռու, Կոտայքի և Սյունիքի մարզերի) 3 համայնքների ջրամատակարարման և ջրահեռացման (ՋՋ) համակարգերի վերակառուցման աշխատանքներ(Ագարակ, Ուռուտ, Խնածախ)՝ ներառյալ կեղտաջրերի մաքրման կայանների (ԿՄԿ) կառուցում, և 1 համայնքի ջրամատակարարման համակարգի վերակառուցում(Արզական)։ Ծրագրի բյուջեն կազմում է 14,4 մլն Եվրո(ներառյալ (ԱԱՀ-ն) ։ Ծրագրի իրականացման համար հայտարարվել են 3 շինարարական մրցույթներ, որոնց գնահատման զեկույցները ներկայացվել են KFW Բանկի հաստատմանը։ Կապալառու կազմակերպությունների հետ պայմանագրերի կնքումը նախատեսվում է ս/թ դեկտեմբերին։ Շինարարական աշխատանքների մեկնարկը նախատեսվում 2025թ․մարտ-ապրիլ ամիսներին, ավարտը 2026թ․ դեկտեմբերին։ Նախատեսվում է իրականացնել հետևյալ աշխատանքները․

1․Ջրատարի կառուցում – 10․20կմ

2․Բաշխիչ ցանցի կառուցում – 65.7կմ

3․ տնային մուտքագծեր – 13.95կմ

4․ անհատական ջրաչափական հորերի տեղադրում – 1500 հատ

5․ կոյուղագծեր – 37․0կմ

6․ Կեղտաջրերի մաքրման կայանների կառուցում (ԿՄԿ) – 3 հատ

ԼՈՏ-5 բաղադրիչով նախատեսվում է ՀՀ 4 մարզերի (Շիրակի, Արմավիրի, Լոռու և Սյունիքի մարզերի) 13 բնակավայրերի ջրամատակարարման և ջրահեռացման (ՋՋ) համակարգերի վերակառուցման աշխատանքները։ Բաղադրիչը գտնվում է խորհրդատու կազմակերպության հետ պայմանագրային բանակցությունների փուլում, ս/թ դեկտեմբերին նախատեսվում է պայմանագրի կնքում, որին կհետևի նախագծային աշխատանքների փուլը։ Ծրագրի բյուջեն կազմում է շուրջ 9,6 մլն Եվրո(ներառյալ (ԱԱՀ-ն) ։ Շինարարական աշխատանքների մեկնարկը նախատեսվում է 2025 թվականի 3-րդ եռամսյակում, ավարտը 2026թ․ դեկտեմբերին։